ที่ มท ๐๘๑๐.4/ ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐

กุมภาพันธ์ 2567

เรื่อง ข้อสั่งการกองบัญชาการป้องกันและบรรเทาสาธารณภัยแห่งชาติ ในการป้องกันอันตรายจากอัคคีภัยและ  
 อุบัติภัย ในช่วงวันตรุษจีน 2567

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกองบัญชาการป้องกันและบรรเทาสาธารณภัย ด่วนที่สุด ที่ มท (บกปภ) 0624/ว 4  
 ลงวันที่ 29 มกราคม 2567 จำนวน 1 ฉบับ

ด้วยกองบัญชาการป้องกันและบรรเทาสาธารณภัยแห่งชาติ ได้แจ้งเรื่องการป้องกันอันตรายจากอัคคีภัยและอุบัติภัย ในช่วงระหว่างวันที่ 8 - 10 กุมภาพันธ์ 2567 ซึ่งเป็นช่วงวันตรุษจีน ตามประเพณีปฏิบัติของชาวไทยเชื้อสายจีน จะมีการสักการะบูชาสิ่งศักดิ์สิทธิ์และบรรพบุรุษ โดยการจุดธูปเทียนบูชา เซ่นไหว้ เผากระดาษเงินกระดาษทอง ตลอดจนการจุดประทัดตามศาลเจ้า บ้านเรือนที่อยู่อาศัย และในบางพื้นที่อาจมีการ จัดงานเฉลิมฉลองเนื่องในเทศบาลดังกล่าว โดยการจุดพลุ ประทัด ดอกไม้เพลิง มีความเสี่ยงต่อการเกิดอัคคีภัย และอุบัติภัย นอกจากนี้ ชาวไทยเชื้อสายจีนมักมีการเดินทางท่องเที่ยวพักผ่อนในสถานที่ท่องเที่ยวต่าง ๆ ส่งผลให้ปริมาณการใช้รถใช้ถนนมีมากยิ่งขึ้น มีความเสี่ยงต่อการเกิดอุบัติเหตุทางถนน ประกอบกับเป็นห้วงฤดูหนาว สภาพอากาศแห้งแล้ง ประชาชนทิ้งบ้านเรือนไว้โดยไม่มีผู้ดูแล และขาดความระมัดระวัง อาจทำให้เกิดอัคคีภัยได้ง่าย ซึ่งสร้างความเสียหายต่อชีวิตและทรัพย์สินของประชาชนเป็นประจำทุกปี รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้วเห็นว่า เพื่อให้การเตรียมการป้องกันและเฝ้าระวังการเกิดอัคคีภัยและการเกิดอุบัติเหตุจากการจราจรในช่วงเทศกาลตรุษจีน 2567 เป็นไปด้วยความเรียบร้อย จึงขอให้จังหวัดแจ้งองค์กรปกครองส่วนท้องถิ่นบูรณาการการทำงานร่วมกับหน่วยงานที่เกี่ยวข้อง และดำเนินการตามข้อสั่งการดังกล่าว

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th

ร.อสถ...........................................  
ผอ.กพส........................................  
ผอ.กง.พค. ...................................

อภิวิชญ์ หน.กง.............................

รุจิรา หน.ฝ...................................  
จนท..............................................

ผู้ประสานงาน นางสาวรุจิรา กองลาแซ